OpenLLM-France/wikimedia huggingface dataset:
# Florence Frances Huberwald

Florence Frances Huberwald fou cantant, mestra, sufragista i dirigent del moviment de dones estatunidenques. Era membre fundadora del Partit del Sufragi de les Dones, i cofundadora i presidenta associada del Col·legi de Música de Nova Orleans.

## Biografia

Florence Frances Huberwald nasqué a Nova Orleans. El seu avi matern era de Connecticut i la seua iaia oriünda de Sant Agustí (Florida). La família del pare era d'ascendència alemanya. La seua tia, Caroline Hubbard, fou la directora més notable i progressista de l'escola secundària de Nova Orleans.
Huberwald estudià en l'Institut Sylvester-Larned per a Dones. També estudià música vocal a Nova York, a París, amb la cantant Anna La Grange; i a Londres.

## Carrera

El primer treball de Huberwald fou de mestra en una escola pública. Amb una carrera reeixida al 1894, acudí a la legislatura per a impulsar la gestió del pagament endarrerit dels mestres.
Un dels seus èxits socials fou quan va cantar en un saló de París. Es deia que el concert de l'estat de Louisiana era el més grandiós dels Estats del Cotó i l'Exposició Internacional (1895). Huberwald representà l'estat de Louisiana. El seu discurs en la Convenció de la Federació General de Clubs de Dones del 1895 va ser notable. Fou l'única cantant que representà Nova Orleans en la Cotton States and International Exposition, i rebé una ovació tancada. La seua veu de contralt tenia un rang de més de dues octaves, tenia una elocució clara i una bona tècnica. La seua veu es considerava herència de sa mare, una notable cantant de l'església de Nova Orleans. A més a més de ser presidenta associada del Col·legi de Música de Nova Orleans, fundat juntament amb la Sra. Samuel, fou instructora vocal en l'Institut Sophie Wright. Era partidària del mètode italià de cultura vocal, i la consideraven la millor cantant de balades de Nova Orleans.
Va presidir l'Associació de Beneficència de Mestres, el Club Portia (pel sufragi femení) i el Partit d'Igualtat de Drets de Louisiana. Era membre destacada del Club de les Dones, i fou fundadora del Partit del Sufragi de les Dones. Com a activista, era el cap del moviment local per la reforma dels vestits de Nova Orleans.

## Referències

* ↑ Baron, 2013, p. 479.
* ↑ Brown, James Duff. Biographical Dictionary of Musicians: With a Bibliography of English Writings on Music (en anglès). A. Gardner, 1886, p. 371-384.
* 1 2 3 Mount, 1896, p. 143.
* ↑ The Bureau, 1917, p. 10.
* ↑ Addams, Stanton i Harper, 2018, p. 5275.
* ↑ «The Belle Epoque, 1895-1919» (en anglès). LOUISIANA DEPARTMENT OF CULTURE RECREATION AND TOURISM, 18-09-2013. Arxivat de l'original el 2019-06-01. [Consulta: 27 agost 2019].

## Bibliografia

* Addams, Jane; Stanton; Harper. The Women of the Suffrage Movement: Autobiographies & Biographies of the Most Influential Suffragettes. Musaicum Books, 21 de març de 2018. ISBN 978-80-272-4281-8.
* Baron, John H. Concert Life in Nineteenth-Century New Orleans: A Comprehensive Reference. Louisiana State Press, 9 de desembre de 2013. ISBN 978-0-8071-5083-2.
# Ctenomys pontifex

Ctenomys pontifex és una espècie de mamífer rosegador histricomorf de la família dels ctenòmids. És endèmica de l'Argentina.

## Referències

* ↑ Bidau, C.; Lessa, E.; Ojeda, R. Ctenomys pontifex. UICN 2008. Llista Vermella d'espècies amenaçades de la UICN, edició 2008, consultada el 11 agost 2014.
# FK Vardar Skopje

El FK Vardar Skopje (en Macedònic ФК Вардар) és un club de futbol macedoni de la ciutat de Skopje.

## Història

El Vardar va ser fundat el 1947. Se'l considera el successor del FK Makedonija Skopje, fundat el 1911, i del SSK Pobeda Skopje.
El seu moment més important el va viure l'any 1987, quan amb un equip amb homes com Darko Pancev, Ilija Najdoski, Dragan Kanatlarovski, Čedomir Janevski i Vujadin Stanojkovic guanyà la lliga iugoslava. Guanyà el títol a causa del fet que diversos clubs començaren la competició amb 6 punts de sanció. Aquesta sanció fou retirada per la justícia iugoslava temps més tard i el títol atorgat finalment al FK Partizan. Malgrat tot, el FK Vardar representà Iugoslàvia a la Copa d'Europa del 1987-88.

### Moments memorables

Al llarg de la història del Vardar hi ha hagut molts moments memorables, així com molts partits que han passat a la història. Pels seguidors del club macedoni, per exemple, és motiu d'orgull pensar en la victòria contra el Partizan de Belgrad per 5 a 0. Un altre partit destacable va ser la promoció d'ascens a la Primera divisió iugoslava, que va enfrontar el conjunt macedoni amb el FC Trepca i que el Vardar va guanyar per 2 a 1, aconseguint l'ascens de categoria. En aquesta lliga l'equip de Skopje va fer grans actuacions contra els 4 Grans de Iugoslàvia (FK Crvena Zvezda, FK Partizan de Belgrad, NK Dinamo de Zagreb i HNK Hajduk Split). I evidentment, els més rellevants van ser els que van facilitar que el Vardar es proclamés campió de la Copa de Iugoslàvia el 1987 i de la Lliga de Iugoslàvia el 1987.
Pel que fa a les competicions internacionals, la màxima experiència de l'equip macedoni a nivell europeu va ser durant la temporada de l'any 2003, moment en què el Vardar va estar a punt de classificar-se per la fase de grups de la Champions League.

## Palmarès

* Lliga iugoslava de futbol: 1
** 1987
* Copa iugoslava de futbol: 1
** 1961
* Lliga macedònia de futbol: 6
** 1993, 1994, 1995, 2002, 2003, 2012
* Copa macedònia de futbol: 5
** 1993, 1995, 1998, 1999, 2007

## Enllaços externs

* Web oficial Arxivat 2009-03-02 a Wayback Machine.
* Web no oficial Arxivat 2016-09-08 a Wayback Machine. (anglès)
* Web de seguidors
# Khronos Group

Khronos Group és un consorci industrial sense ànim de lucre fundat l'any 2000 amb seu a Beaverton, Oregon. És responsable del desenvolupament i promoció d'interfícies de programació d'aplicacions, d'estàndards oberts i multiplataforma per a gràfics 3D, realitat virtual i augmentada, computació paral·lela, xarxes neuronals i processament de la visió.

## Referències

* ↑ «The Khronos Group». linkedin.
* ↑ «Khronos Group anuncia el soporte de Ray Tracing para Vulkan » MuyLinux» (en castellà). Muy Linux, 23-03-2020. [Consulta: 24 febrer 2021].
* ↑ «Khronos Group» (en anglès americà). kalray. [Consulta: 24 febrer 2021].
* ↑ «Khronos Releases SYCL 2020 Specification». Robotics Tomorrow, 09-02-2021. [Consulta: 24 febrer 2021].
# Datis (poble)

Els datis (llatí Datii, grec Δάτιοι) foren un poble aquità esmentat per Claudi Ptolemeu, que els situa al nord dels ausques. La seva capital fou Tasta (Τάστα). El seu territori pot situar-se entre els rius Òlt i Aveyron. Dues ciutats de la regió es diuen Daze (que derivaria dels datis) i Tesac (que seria Tasta).

## Referències

* ↑ Aquitania o Novempopulana Arxivat 2016-08-27 a Wayback Machine., Atles històric del Pirineu
* ↑ Claudi Ptolemeu Claudii Ptolomaei Geographiae libri octo: Graece et latine ad codicum manu scriptorum fidem, p.135
* ↑ Smith, William (editor). A Dictionary of Greek and Roman Biography and Mythology (en anglès), 1870.
# Duc pescador de Pel

El duc pescador de Pel (Scotopelia peli) és una espècie d'ocell de la família dels estrígids (Strigidae). Habita vegetació de ribera de gran part de l'Àfrica subsahariana. El seu estat de conservació es considera de risc mínim.

## Referències

* ↑ «Duc pescador de Pel». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 265. ISBN 978-84-16728-37-4.
* ↑ BirdLife International. «Pel's Fishing-owl. Scotopelia peli» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 17 febrer 2023].
# Jorge Torres Nilo

Jorge Torres Nilo (16 de gener de 1988) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 2010.

## Referències

* ↑ Álvarez, Sergio. «Jugadores utilizados por Sven-Göran Ericksson», 18-09-2008. [Consulta: 23 setembre 2008].
* ↑ «Jorge Torres». Soccerway [Consulta: 12 octubre 2016].
* ↑ Jorge Torres Nilo a National-Football-Teams.com (anglès)
# Gleisi Hoffmann

Gleisi Helena Hoffmann (Curitiba, 1965) és una política brasilera. És presidenta del Partido dos Trabalhadores (PT) des de 2017.
Va servir com a senadora abans d'esdevenir ministra de Dilma Rousseff el 2011.
És diputada federal per Estat de Paranà.

## Referències

* ↑ «Pelos poderes de Gleisi» (en portuguès). Arxivat de l'original el 2011-06-21. [Consulta: 9 juliol 2014].
* ↑ «Gleisi Hoffmann, la avogada que quiso ser monja» (en castellà). Arxivat de l'original el 2014-05-23. [Consulta: 9 juliol 2014].
* ↑ «Confira quem são os 30 deputados federais eleitos pelo Paraná», 07-10-2018.

## Enllaços externs

* Gleisi Hoffmann - Lloc web oficial
# Czeslaw Olech

Czeslaw Olech (polonès: Czesław Olech) (Pinczow, 22 de maig de 1931 - Varsòvia, 1 de juliol de 2015) va ser un matemàtic polonès.

## Vida i Obra

A continuació de graduar-se en matemàtiques el 1952 a la Universitat Jagellònica, va ser contractat com professor a la Universitat de Ciència i Tecnologia de Cracòvia. El 1958 va obtenir el doctorat amb una tesi sobre coincidència asimptòtica dirigida per Tadeusz Ważewski. El curs 1960-1961 va fer una residència a l'Institut de Recerca de Baltimore sota la direcció de Solomon Lefschetz.
El 1970 es va incorporar a l'Institut de Matemàtiques de l'Acadèmia Polonesa de les Ciències del qual va ser director o president fins al 2007. Va morir a Varsòvia el 2015. Va ser el coordinador del Congrés Internacional de Matemàtics de 1982.
Els seus principals camps de recerca van ser les equacions diferencials i la teoria de control.
Va Rebre nombrosos premis i va ser nomenat membre de diverses acadèmies, entre les quals de l'Acadèmia Pontifícia de les Ciències.

## Referències

* ↑ Lehto, 1998, p. 202-203.
* ↑ Zaboklicki, 2004, p. 142.

## Bibliografia

* Lehto, Olli. Mathematics without Borders (en anglès). Springer, 1998. ISBN 0-387-98358-9.
* Zaboklicki, Krzysztoff «Czterechsetlecie Papieskiej Akademii Nauk» (en polonès). Nauka, Vol. 1, 2004, pàg. 142-144. ISSN: 1231-8515.

## Enllaços externs

* O'Connor, John J.; Robertson, Edmund F. «Czeslaw Olech» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Profesor Czesław Olech» (en polonès). Institut de Matemàtiques - Acadèmia Polonesa de Ciències. [Consulta: 7 desembre 2023].
# FK Viktoria Žižkov

El FK Viktoria Žižkov és un club de futbol txec de la ciutat de Praga.

## Història

És un dels clubs més antics de Txèquia. Fou fundat el 1903 per un grup d'estudiants a la ciutat de Žižkov (des de 1922 part de Praga).
Evolució del nom:
* 1903 - Sportovni kroužek Viktoria Žižkov
* 1904 - SK Viktoria Žižkov
* 1950 - Sokol Viktoria Žižkov
* 1951 - Sokol ČSAD Žižkov
* 1952 - Fusionat amb Avia Čakovice
* 1952 - TJ Slavoj Žižkov
* 1965 - TJ Viktoria Žižkov
* 1973 - TJ Viktoria Žižkov Strojimport
* 1982 - TJ Viktoria Žižkov PSO
* 1992 - FK Viktoria Žižkov

## Enllaços externs

* Web oficial
# La Dépêche du Midi

La Dépêche du Midi és un diari regional francès que apareix a tots els departaments de la regió de Migdia-Pirineus més l'Aude, de la regió Llenguadoc-Rosselló i Olt i Garona d'Aquitània. L'any 2006 es va acostar als 200.000 exemplars venuts de mitjana. Aquest mateix any tenia 1000 treballadors, dels quals 200 són periodistes professionals i 2000 corresponsals locals. El diari és propietat del Groupe La Dépêche, dirigit per Jean-Michel Baylet. Històricament se'l relaciona amb un ideari d'esquerres.

## Història

El primer número de La Dépêche de Toulouse va aparèixer el 2 d'octubre de 1870 en el marc de la Guerra Francoprussiana i a iniciativa dels treballadors de la impremta Sirven de Tolosa de Llenguadoc. La vocació inicial corresponia en publicar comunicats de guerra que donessin notícies del front a les famílies dels soldats. Malgrat aquesta vocació inicial, un cop acabada la guerra el 1871, va continuar la seva edició ampliant el seu domini d'informació.
En 1887, el polític socialista francès Jean Jaurès es va convertir en un dels seus redactors habituals i poc després va comptar també amb Georges Clemenceau com a col·laborador en els seus inicis com a polític. Durant el Cas Dreyfus La Dépêche es va implicar actívament a favor de la revisió del plet.
A principis del segle xx, els bisbes francesos van considerar "un pecat greu" la lectura del diari pel seu compromís amb l'esquerra socialista francesa. Maurice Sarraut, senador radical de l'Aude, es va convertir primer en el director administratiu de La Dépêche el 1909, i després en el seu propietari el 1932.
El període d'entreguerres va ser per La Dépêche un període d'esplendor, mentre que durant l'ocupació alemanya (1940-1944) va conèixer moments molt negres. L'any 1940 va passar a mans dels col·laboracionistes, el desembre de 1943 Maurice Sarraut va ser assassinat per les Milícies franceses (grups paramilitars col·laboracionistes de la Gestapo)i, finalment, el 1944 se'n va prohibir la publicació.
L'any 1947 va reaparèixer amb el nom actual, marcant les seves tendències esquerranes amb el suport a Pierre Mendès France, defensant el no al referèndum constitucional del 1958 o donant suport a la candidatura de François Mitterrand a les presidencials de 1965.
| Anys | 1879 | 1906 | 1925 | 1943 | 1955 | 1967 | 1996 | 2003 | 2006 |
| Tirada mitjana | 15.000 | 159.000 | 217.000 | 310.000 | 215.000 | 280.000 | 202.000 | 200.000 | 197.607 |

## Enllaços externs

* Pàgina oficial de La Dépêche du Midi (francès)
* http://www.lexpress.fr/info/region/dossier/midipyrenees/dossier.asp?ida=437893 Arxivat 2007-09-30 a Wayback Machine.
# Deprivació sensorial

La deprivació sensorial o isolació perceptual és la reducció o eliminació de estímuls d'un o més sentits de forma deliverada. La deprivació sensorial s'ha utilitzat en la medicina alternativa i en experiments psicològics a partir d'aparells com ara el tanc d'aïllament sensorial.
Sessions curtes de deprivació sensorial han resultat en senitments de relaxament i en facilitat en la meditació. En canvi, sessions extensives o forcades han arribat a provocar ansietat, al·lucinacions i depressió entre altres efectes.
Un fenomen relacionat és la deprivació perceptual o efecte Ganzfeld. En aquest cas, a diferència, s'utilitza un estímul constant i uniforme en comptes d'eliminar directament tot estímul; això provoca efectes similars a la deprivació sensorial.
Algunes tècniques de deprivació sensorial s'han utilitzat per part de les forces armades de l'OTAN, com a mètode per interrogar presoners. En un cas determinat, el Tribunal Europeu de Drets Humans va resoldre que l'ús de cinc tècniques per part de forces de seguretat britàniques a l'Irlanda del Nord eren pràctiques degradants i inhumanes.

## Referències

* ↑ Hebb, Donald Olding. Behavioristics and the study of mind.. Philadelphia: W B Saunders Co, p. 1–19.
* ↑ Sireteanu, Ruxandra; Oertel, Viola; Mohr, Harald; Linden, David; Singer, Wolf «Graphical Illustration and Functional Neuroimaging of Visual Hallucinations during Prolonged Blindfolding: A Comparison to Visual Imagery». Perception, 37, 12, 01-01-2008, pàg. 1805–1821. DOI: 10.1068/p6034. ISSN: 0301-0066.
* ↑ Grassian, Stuart; Friedman, Nancy «Effects of sensory deprivation in psychiatric seclusion and solitary confinement». International Journal of Law and Psychiatry, 8, 1, 01-01-1986, pàg. 49–65. DOI: 10.1016/0160-2527(86)90083-x. ISSN: 0160-2527.
* ↑ WACKERMANN, J; PUTZ, P; ALLEFELD, C «Ganzfeld-induced hallucinatory experience, its phenomenology and cerebral electrophysiology». Cortex, 44, 10, 01-11-2008, pàg. 1364–1378. DOI: 10.1016/j.cortex.2007.05.003. ISSN: 0010-9452.
* ↑ Bibliography. Osprey Publishing Ltd.. ISBN 9781472895493.
# Duc pescador de Malàisia

El duc pescador de Malàisia (Ketupa ketupu) és una espècie d'ocell de la família dels estrígids (Strigidae). Habita vegetació de ribera, camps d'arròs i manglars de l'oest i sud de Myanmar, Indoxina la Península Malaia, Sumatra i les petites illes properes, Borneo, Java i Bali. El seu estat de conservació es considera de risc mínim.

## Referències

* ↑ «Duc pescador de Malàisia». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 265. ISBN 978-84-16728-37-4.
* ↑ BirdLife International. «Buffy Fish-owl. Ketupa ketupu» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
# Franc de Djibouti

El franc de Djibouti (francès: Franc-Djibouti; àrab: فرانك جيبوتي, frank jībūtī) és la unitat monetària de Djibouti. El codi ISO 4217 és DJF i s'utilitza l'abreviació Fdj. Normalment els francs se subdivideixen en 100 cèntims (centimes / سنتيمات, santīmāt; singular, centime / سنتيم, santīm), però en aquest cas la fracció no s'utilitza.
Es va crear el 20 de març de 1949 en substitució del franc francès, quan Djibouti encara era una colònia de França, l'aleshores anomenat Territori de la Costa Francesa dels Somalis. Des del començament se'n va dir, en francès, Franc de Djibouti o, més comunament, Franc-Djibouti.
Emès pel Banc Central de Djibouti (Banque Centrale de Djibouti / البنك المركزي الجيبوتي, al-Bank al-Markazī al-Jībūtī), en circulen monedes d'1, 2, 5, 10, 20, 50, 100 i 500 francs, i bitllets de 1.000, 2.000, 5.000 i 10.000 francs.

## Taxes de canvi

* 1 EUR = 216,932 DJF (5 d'abril del 2006)
* 1 USD = 177,721 DJF (taxa de canvi fixa)
La taxa de canvi respecte del dòlar dels Estats Units es manté fixa des del 13 de febrer del 1973.

## Vegeu també

* Franc

## Enllaços externs

* (francès) Banc Central de Djibouti
# George Phillips Bond

George Phillips Bond (20 de maig de 1825 - 17 de febrer de 1865), fou un astrònom estatunidenc, fill de William Cranch Bond.
Des de petit ajudà el seu pare en les observacions que realitzà en el Harvard College Observatory, instal·lat a la Universitat Harvard i dotat d'un refractor acromàtic de 38cm d'obertura. Amb aquest instrument va poder, juntament amb el seu pare, descobrir Hiperió, una nova lluna del planeta Saturn (el 10 d'octubre de 1846); aquest descobriment el compartiren amb l'astrònom anglès William Lassell, car tots dos equips hi treballaren, independent però simultàniament, la mateixa nit.
Seguint el camí del seu pare, realitzà extensos treballs sobre la possibilitat de situar i cartografiar els diferents estels per mitjans fotogràfics (1857), estudià la superfície planetària, intentà identificar la natura de la nebulosa d'Orió (M42) trobant-la espiral (1861), realitzà experiments sobre la brillantor intrínseca de la Lluna i del Sol així com seguiment de diversos asteroides i cometes.
Després del seu relatiu fracàs en examinar la Nebulosa d'Orió, dedicà molt de temps a estudiar-la extensivament: catalogà, posicionà i mesurà la brillantor de les seves distintes estrelles, dibuixà les seves diferents parts i publicà diversos treballs sobre la seva possible natura. Fins a la seva mort, el 1865, va estar treballant i publicant articles i estudis diversos sobre aquesta.

## Referències

* ↑ Asimov, Isaac. «Bond, George Phillips». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 313. ISBN 8429270043.
* ↑ «George Phillips Bond | American astronomer» (en anglès). [Consulta: 15 novembre 2020].
* ↑ «Bond, George Phillips (1825-1865), astronomer» (en anglès). DOI: 10.1093/anb/9780198606697.001.0001/anb-9780198606697-e-1300164#anb-9780198606697-e-1300164. [Consulta: 15 novembre 2020].
* ↑ «George Phillips Bond | Encyclopedia.com». [Consulta: 15 novembre 2020].
# Faith Bandler

Faith Bandler (Nova Gal·les del Sud, 27 de setembre de 1920 – 13 de febrer de 2015) era una activista pels drets dels aborígens australians i pels drets de la dona. Es va fer coneguda sobretot arran de ser la cap de la campanya del referèndum dels aborígens australians el 1967, que proposava extreure de la constitució australiana les discriminacions envers ells. A la Segona Guerra Mundial, la Faith Bandler treballava en horts de fruites per a l'armada femenina d'Austràlia però tant ella com la resta d'indígenes de pell no blanca cobraven menys diners que els blancs, i així va ser com, a partir de l'any 1945, es va dedicar a lluitar per a la igualtat.

## Referències

* ↑ «Faith Bandler» (en anglès americà). [Consulta: 13 octubre 2020].
# La Dénonciation

La Dénonciation és una pel·lícula francesa dirigida el 1962 per Jacques Doniol-Valcroze i protagonitzada per la seva esposa Françoise Brion. És una de les dues úniques pel·lícules que van abordar el tema de l'OAS en el moment de la Nouvelle Vague, juntament amb Le Petit Soldat (1961) de Jean-Luc Godard.

## Argument

Michel Jussieu, productor de cinema, torna un matí al cabaret on ha oblidat el seu jersei. És testimoni involuntari de l'assassinat d'un periodista d'extrema dreta. Reconeix a Eléonore i Patrice, membres d'una organització política secreta, coneguda des dels anys de la Resistència. És atordit i es desperta davant del comissari Malferrer, encarregat de la investigació. Innocent, Michel nega la seva participació en aquest assassinat, però no es veu amb cor de denunciar els culpables reals. Com que Michel es veu embruixat per la memòria d'un altre interrogatori 20 anys abans, on la Gestapo el va fer parlar. Hauria de callar o lliurar-se a una nova denúncia?

## Repartiment

* Maurice Ronet: Michel Jussieu
* Françoise Brion: Elsa Jussieu
* Nicole Berger: Éléonore Germain
* Sacha Pitoëff: Comissari Malferrer
* Raymond Gérôme: Pierre Malet
* Michèle Grellier: Victoire, la secretària de Jussieu
* François Maistre: Patrice de Laborde
* Laurent Terzieff: el recitant
* France Anglade
* Jean-Claude Darnal: Jérôme Loineau, el milicià
* Marc Eyraud: Simon, le metteur en scène
* Gisèle Hauchecorne: Juliette
* Florence Loinod: filla de Michel i Elsa Jussieu
* Michael Lonsdale: l'inspector Mercier, adjunt de Malferrer
* Jacques Santi: Eddy Soulinas
* Jacques Seiler: l'home del 403 negre
* Léon Elkenbaum: oficial de la Gestapo
* Roland Dubillard: jutge de la depuració

## Premis

* Festival Internacional de Cinema de Sant Sebastià 1962: Conquilla de Plata al millor director

## Referències

* ↑ Noël Simsolo. «La Dénonciation (1961)». A: Dictionnaire de la Nouvelle Vague [Consulta: 17 març 2018].
* ↑ «La dénonciation». tv5monde.com. [Consulta: 17 març 2018].
* ↑ Festival Internacional de Cinema de Sant Sebastià. «10 edition. 1962 Awards». [Consulta: 17 març 2018].
# Duc pescador lleonat

El duc pescador lleonat (Ketupa flavipes) és una espècie d'ocell de la família dels estrígids (Strigidae). Habita els boscos de ribera del nord i est de l'Índia, centre i sud-est de la Xina, nord-est de Myanmar, nord de Laos, nord i sud del Vietnam i Taiwan. El seu estat de conservació es considera de risc mínim.

## Referències

* ↑ «Duc pescador lleonat». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 265. ISBN 978-84-16728-37-4.
* ↑ BirdLife International. «Tawny Fish-owl. Ketupa flavipes» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 17 febrer 2023].